cyanic-selkie/wikianc huggingface dataset:
DC-ի ընդլայնված տիեզերք
Արդարության լիգա (2017)
2013 թվականի հունիսին հայտարարվեց, որ Դեյվիդ Ս. Գոյերը գրելու «Արդարության լիգա» ֆիլմի սցենարը ։ 2014 թվականի ապրիլին հայտարարվեց, որ Զաք Սնայդերը լինելու է ֆիլմ ռեժիսորը ։ Հոկտեմբերին հայտարարվեց, որ ֆիլմ անվանումը լինելու է «Արդարության լիգա։ Մաս առաջին» ։ 2016 թվականի մարտին հյատարարվեց, որ Քրիս Թերիոն գրել է ֆիլմի սցենարը, և նա ասել է, որ ֆիլմը «Բեթմենն ընդդեմ Սուպերմենի։ Արդարության արշալույսին» ֆիլմի նման մռայլ չի լինելու ։ Հունիսին Ջեոֆ Ջոնսը հայատարարեց, որ ֆիլմի անվանումը պարզապես լինելու է «Արդարության լիգա» ։ Բեն Աֆլեքը, Հենրի Քավիլը, Գալ Գադոտը, Ջեյսոն Մամոան, Էզրա Միլերը, Ռեյ Ֆիշերը, Ջերեմի Այրոնսը, Դայան Լեյնը, Էմի Ադամսը, Քանի Նելսենը և Ռոբին Րայթը ֆիլմում կրկնելու են իրենց դերերը ։ Քիարան Հայնդսը կատարելու է չարագործ Սթեփենվուլֆի դերը ։ Նկարահանումները սկսել են 2016 թվականի ապրիլի 11-ին և տեղի են ունեցել Անգլիայում, ինչպես նաև Լոնդոնի մոտակայքում և Իսլանդիայում ։ Նկարահանումները վերջացել են 2016 թվականի հոկտեմբերին ։ 2017 թվականի մայիսին Զաք Սնայդերը թողնում է ֆիլմի արտադրության աշխատանքը` իր դստեր մահվան պատճառով։ Ջոշ Ուեդոնը կատարելու է նրա պաշտոնը. լրացուցիչ տեսարանների սցենարիստը և ռեժիսորը լինելու է նա ։ «Արդարության լիգա» ֆիլմը Հյուսիսային Ամերիկայում թողարկվել է 2017 թվականի նոյեմբերի 17-ին ։
«Արդարության լիգա» ֆիլմում երևացել են շատ կերպարներ, ներառյալ Ջոնաթան Քիմբլ Սիմոնսը արպես հանձնակատար Ջեյմս Գորդոն, Էմբեր Հերդը` Մերա , Ուիլեմ Դեֆոն` Նուիդիս Վուլկո , Քիրսի Քլեմոնսը` Այրիս Ուեսթ և Բիլի Քրադափը որպես Հենրի Ալեն ։
Ակվամեն (2018)
2014 թվականի հունիսին հայտարարվեց, որ Ջեյսոն Մամոան կատարելու է Արթուր Քարիի/ Ակվամենի դերը ։ Օգոստոսին Ուիլ Բիլը և Քուրթ Ջոնսթադը սցենարներ էին գրում Ակվամենի սոլո ֆիլմի համար ։ Հոկտեմբերին հայտարարվեց «Ակվամեն» ֆիլմի մասին ։ 2015 թվականի հունիսին Ջեյմս Վանը ընտրվեց որպես ֆիլմի ռեժիսոր ։ 2016 թվականի հուլիսին հայտարարվեց, որ ֆիլմի սցենար ընդունվելու է Ուիլ Բիլի գրած սցենարը ։ Դեկտեմբերին հայտարարվեց, որ Պատրիկ Ուիլսոնը կատարելու է Ակվամենի եղբոր` Օրմ Մարիուսի/ Օվկիանոսի վարպետի դերը ։ 2017 թվականի հունվարին հայտարարվեց, որ Յահա Աբդուլ-Մատին II-ը կատարելու է չարագործ Սև Մանտայի դերը ։ Մարտին Նիկոլ Քիդմանը հաստատեց, որ նա կատարելու է թագուհի Ատլանտայի` Ակվամենի մոր դերը ։ Ապրիլին հայտարարվեց, որ Դոլֆ Լունդգրենը կատարելու է չարագործ Ներեուսի դերը ։ Էմբեր Հարդը և Ուիլեմ Դեֆոն կրկնելու են «Արդարության լիգա» ֆիլմի իրենց դերերը ։ Դերասանական անձնակազմում են նաև Թեմուերա Մորիսոնը որպես Ակվամենի հայր` Թոմ Քարի և Լուդի Լինը որպես Մուրկ` Ակվամենի դաշնակիցը ։ Նկարահանումները սկսել են 2017 թվականի մայիսի 3-ին Ավստրալիայի Քվինսլենդ նահանգում ։ «Ակվամեն» ֆիլմը նախատեսված է թողարկել Հյուսիսային Ամերիկայում 2018 թվականի դեկտեմբերի 21-ին ։
Շազամ (2019)
2014 թվականին Դուեյն Ջոնսոնը հայտարարեց, որ կապ ունի Շազամ սուպերհերոսի հետ ։ Սեպտեմբերին հայտնի դարձավ, որ Ջոնսոնը կատարելու է անտի-հերոս Սև Ադամի դերը, և որ նա ու Հիրամ Գարսիան լինելու են ֆիլմի պրոդյուսերները, իսկ Դարեն Լեմկը գրելու է ֆիլմի սցենարը ։ New Line Cinema-ի նախագահ Թոբի Էմրիքը Entertainment Weekly ամսագրին ասել է, որ «Շազամ» ֆիլմը տարբերվելու է այլ կինոկոմիքսներից. այն ունելու է հումոր, սակայն լինելու է իրականությանը ավելի մոտ ։ 2017 թվականի հունվարին հայտարարվեց, որ Հենրի Գայդենը աշխատում է ֆիլմի սցենարի վրա ։ Հուլիսին հայտարարվեց, որ Դեյվիդ Ֆ. Սենդբերգը լինելու է ֆիլմի ռեժիսորը։ Ֆիլմի արտադրությունը սկսելու է 2018 թվականի սկզբերին ։ Չնայած հայտարարությանը, Դուեյն Ջոնսոնը «Շազամ» ֆիլմում չի կատարելու Սև Ադամի դերը, այլ կատարելու է իր կերպարի մասին սոլո ֆիլմում ։ Ֆիլմը նախատեսվում է նկարահանել Տորոնտոյում, 2018 թվականի մայիսից մինչև փետրվար ընկած հատվածում ։ 2017 թվականի հոկտեմբերին հայտարարվեց որ Զակարի Լիվայը կատարելու է Շազամի դերը ։ Նոյեմբերին «Աննաբելլի անեծքը։ Չարի ծնունդը» ֆիլիմ դերասանուհի՝ Գրեյս Ֆուլթոնը միանում է ֆիլմի դերասանական անձնակազմին ։ Բանակցություններ են տարվում Մարկ Ստրոնգի հետ ֆիլմի գլխավոր չարագործ՝ բժիշք Թադեուս Սիվանայի դերը կատարելու համար ։ Նույն ամսում հայտնի դարձավ, որ Շազամի փոքրհասակ ալտեր էգոյի՝ Ուիլյամ «Բիլի» Բաթսոնի դերը կատարելու Աշեր Էնջելը ։ «Շազամ» ֆիլմը թողարկվելու է Հյուսիսային Ամերիկայում 2019 թվականի ապրիլի 5-ին ։
Գիշատիչ թռչուններ։ Զարմանալի պատմություն Հարլի Քուինի մասին (2020)
«Գիշատիչ թռչուններ։ Զարմանալի պատմություն Հարլի Քուինի մասին» ֆիլմը, որը հիմնված է համանուն սուպերհերոսական թիմի վրա, 2016 թվականից գտնվում է զարգացման մեջ։ Ֆիլմի սցենարիստ է հանդիսանում Քրիստինա Հադսոնը ։ 2018 թվականի ապրիլին Warner Bros.-ը ֆիլմի ռեժիսոր է նշանակում Քեթի Յանին, իսկ ֆիլմի պրոդյուսերն են հանդիսանում Մարգո Ռոբին, Սյու Քրոլը և Բրայան Անքլեսը։ Մարգո Ռոբին նշել է, որ ֆիլմը ունենալու է R ռեյթինգ ։ Թիմի կազմում լինելու են Հարլի Քուինը (Մարգո Ռոբի), Հելենա Բարտինելին/ Որսորդուհին (Մերի Էլիզաբեթ Ուինսթեդ), Դայնա Լորել Լենսը/ Սև դեղձանիկը (Ջերնի Սմոլեթ-Բել), ինչպես նաև Ռենե Մոնտոյան (Ռոզի Պերեզ) և Կասանդրա Քեյնը ։ Ռոման Սիոնիսը/ Սև Դիմակը լինելու է ֆիլմի հիմնական չարագործը, ում մարմնավորելու է Էվան ՄաքԳրեգորը  ։ Քրիս Մեսինան մարմնավորելու է Վիկտոր Զաասին ։ Ֆիլմի արտադրությունը սկսվել է 2019 թվականի հունվարի 15-ին, Լոս Անջելեսում   ։ Warner Bros.-ը հայտարարել է, որ ֆիլմը թողարկվելու է 2020 թվականի փետրվարի 14-ին, սակայն այն հետագայում թողարկել է 2020 թվականի փետրվարի 7-ի ։
Հրաշք կին 1984 (2020)
2017 թվականի հունիսին Փեթի Ջենքինսը և Ջեոֆ Ջոնսը սկսեցին աշխատել «Հրաշք կին» ֆիլմի շարունակության վրա ։ Հուլիսին Ջեոֆ Ջոնսը հայտարարեց, որ աշխատում է ֆիլմի սցենարի վրա ։ Նույն ամսում, San Diego Comic-Con-ում հայտարարվեց «Հրաշք կին 2» ֆիլմի մասին։ Օգոստոսին Փեթի Ջենքինսի հետ բանակցություններ էին ընթանում՝ ռեժիսորի պաշտոնին վերադառնալու համար ։ Մեկ ամիս հտո հայտարարվեց, որ նա վերադառնալու է որպես ռեժիսոր, իսկ Գալ Գադոտը կրկնելու է իր դերը։ Սեպտեմբերի հայտնի դարձավ որ Փեթի Ջենքինսի և Ջեոֆ Ջոնսի հետ միասին սցենարը գրելու է նաև Դեյվիդ Քելեմը։ Ֆիլմի իրադարձությունները տեղի են ունենալու Սառը պատերազմի ժամանակաշրջանում՝ 1980-ական թվականներին ։ 2018 թվականի մարտին հայտնի դարձավ, որ Քրիստեն Ուիգը մարմնավորելու է ֆիլմի բացասական կերպար՝ Բարբառա Էն Միներվային/ Ընձայռուծին  ։ Նույն ամսում հայտնի դարձավ,․որ Պեդրո Պասկալը նույնպես նկարահանվելու է ֆիլմում  ։ «Հրաշք կին 1984» ֆիլմը նախատեսված էր Հյուսիսային Ամերիկայում թողարկել 2020 թվականի հունիսի 5-ին, սակայն այն տեղափոխվեց նույն թվականի օգոստոս, կորոնավիրուսիւսի համաճարակի պատճառո վ։
Ֆլեշ
2013 թվականի հուլիսին հայտարարվեց, որ Գրեգ Բերլանտին, ով աշխատում է The CW հեռուստաալիքի «Ֆլեշ» հեռուստասերիալի վրա, զարգացնում է Ֆլեշի մասին ֆիլմ Warner Bros.-ի համար ։ 2014 թվականի հոկտեմբերին հայտարարվեց «Ֆլեշ» ֆիլմի մասին, ինչպես նաև որ Էզրա Միլերը մարմնավորելու է Բարի Ալենին/ Ֆլեշին ։ 2015 թվականի ապրիլին հայտնի դարձավ, որ Ֆիլ Լորդը և Քրիստոֆեր Միլերը գրում են պատմություն ֆիլմի սցենարի համար ։ 2018 թվականի մարտին ֆիլմի ռեժիսորներ նշանակվեցին Ջոն Ֆրենսիս Դեյլին և Ջոնաթան Գոլշթեինը  ։ Ֆիլմի նախարտադրությունը նախատեսվում է սկսել 2019 թվականի սկզբերին, և երկու ռեժիսորներն նշել են, որ ֆիլմը ոգեշնչված է լինելու «Հետ դեպի ապագա» ֆիլմով ։ 2018 թվականի օգոստոսից սկսած Գրեմ-Սմիթը և Քրիս Բրենքաթոն նույնպես աշխատում են ֆիլմի սցենարի վրա ։ Ֆիլմը նախատեսվում է թողարկել 2020 թվականին ։
Դերասանական անձնակազմ
<blockquote class="toccolours" style="text=align:justify; width:95%; float:center; paddling: 5px; display:table; margin:0;"> Ցանկի մասին
Մրցանակներ
Օսկարի 89-րդ մրցանակաբաշխությունում «Ինքնասպանների ջոկատ» ֆիլմը հաղթել է լավագույն դիմահարդարում և վարսահարդարում անվանակարգում։
Արտաքին հղումներ
Կատեգորիա:Անգլերեն ֆիլմեր Կատեգորիա:DC-ի կինեմատոգրաֆիական տիեզերք Կատեգորիա:Հորինված աշխարհներ
Սոլնեչնի (Ազովի շրջան)
Սոլնեչնի (Солнечный), ավան Ռուսաստանի Դաշնության Ռոստովի մարզի Ազովի շրջանում։ Մտնում է Կալինովսկովո գյուղական համայնքի կազմի մեջ։ Ազով քաղաքից գտնվում է 50 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Սերիզի (Սոմի գավառ)
Սերիզի (Cerisy), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 416 մարդ, բնակչության խտությունը` 38.06 մարդ/կմ²։ Բնակավայրը զբաղեցնում է 10.93 կմ² տարածք։
Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 25 կմ արևելք։
Տնտեսություն
2010 թվականին ուներ 315 աշխատունակ (15-64 տարեկան) բնակիչ, որոնցից ակտիվ էին 214-ը, իսկ ոչ ակտիվները` 101։ Ակտիվության ցուցանիշը կազմում է 67,9 %։ 214 աշխատունակ մարդկանցից աշխատել է 174 անձ (103 տղամարդ և 71 կին)։ Գործազուրկ են եղել 40 անձ (19 տղամարդ և 21 կին)։ 101 անաշխատունակներից 16-ը եղել են աշակերտներ կամ ուսանողներ, 37-ը` թոշակառուներ, իսկ 48-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Պադրիա
Պադրիա (Padria), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 836 մարդ (2008 թվականի տվյալով), բնակչության խտությունը կազմում է 17 մարդ/կմ²։ Զբաղեցնում է 48 կմ² տարածք, փոստային ինդեքս՝ 7015, հեռախոսային կոդ՝ 079:
Ժողովրդագրություն
Բնակչություն դինամիկան
Ֆեոդոր Մատվեև
Ֆեոդոր Միխայլովիչ Մատվեև (Фёдор Михайлович Матвеев, ), ռուս բնանկարիչ, դասական բնանկարի վարպետ։ Գեղարվեստի կայսերական ակադեմիայի ակադեմիկոս։
Կենսագրություն
Ֆեոդոր Մատվեևը եղել է Իզմայլովսկի գնդի լեյբ-գվարդիայի զինվորի որդի։ 1764 թվականին` վեց տարեկան հասակում, ընդունվել է Գեղարվեստի Կայսերական ակադեմիայի առաջին խմբի կազմ։ 1776 թվականից սովորել է լանդշաֆտային բնանկարի դասարանում և 1778 թվականին առաջինն այդ դասարանից ստացել մեծ ոսկե մեդալ։ Մեկ տարի անց տեղափոխվել է Հռոմ ։
Իտալիայում Մատվեևը բնակվել է քառասունութ տարի։ Նա բազմիցս պլանավորել է վերադառնալ հայրենիք. 1789 և 1795 թվականներին դիմել է գեղարվեստի ակադեմիային` խնդրելով մարել պարտքերը, տրամադրել տուն, վերադառնալու ճանապարհածախս։ Տասը տարի անց կրկին գրել է հայրենիք վերադառնալու ցանկության մասին և 1806 թվականին Գեղարվեստի ակադեմիա է ուղարկել իր «Նեապոլի տեսարանը Պոզիլիպոյի ստորոտից» նկարը, որի համար ստացել է ակադեմիկոսի կոչում ։
Մատվեևը մահացել է Իտալիայում։ Երիտասարդ Սիլվեստր Շչեդրինը, այցելելով Մատվեևի` Հռոմում գտնվող արվեստանոց, գտնում է, որ նա համարվում է ժամանակակից լավագույն բնանկարիչներից մեկը` նշելով նրա մասնագիտական և կատարողական վարպետությունը, բնապատկերների ներկայացման ճշգրտությունը (ընդհուպ մինչև տերևների ձևը և ծառատեսակները), երանգավորման ջերմությունը, լուսավորությունը և հետագա պլաններ մշակելու բացառիկ ընդունակությունը։
Ստեղծագործություններ
Նկարչի լավագույն ստեղծագործություններից են` «Տեսարաններ Նեապոլի շրջակայքից» (1806), «Տեսարան Լագո-Մաջորեից» (1808), «Տեսարան Հռոմից։ Կոլիզեյ» (1816), «Տեսարան Բոլսենյան լճից Իտալիայում» (1819), որոնք նկարված են կլասիցիզմին բնորոշ ոճով։ 2008 թվականի հոբելյանական ցուցահանդեսում Տրետյակովյան պատկերասրահում ներկայացվեցին ավելի քան 80 ցուցանմուշներ 11 թանգարաններից և մի քանի մասնավոր հավաքածուներից, այդ թվում, Մատվեևի ավելի վաղ շրջանի պահպանված կտավներից` «Բնանկար, անասուն արածեցնող հովիվներով» (1778, Վ. Ա. և Ե. Ա. Սեմենիխինների մասնավոր հավաքածու, Մոսկվա), «Պեստումի տաճարների տեսարանները» (Էրմիտաժի հավաքածու), «Ջրվեժների պատկերները» (Ռիբինսկի գեղարվեստական թանգարան և Նովգորոդի արգելոց-թանգարան), «Կայսերական ֆորումի» և «Նեապոլի շրջակայքի տեսարանները» (Բելառուսի ազգային արվեստի թանգարան) ։
Ծանոթագրություններ
Կատեգորիա:Ռուս նկարիչներ Կատեգորիա:Գեղարվեստի կայսերական ակադեմիայի շրջանավարտներ Կատեգորիա:Գեղարվեստի կայսերական ակադեմիայի ակադեմիկոսներ Կատեգորիա:Ռուս բնանկարիչներ
Սոնինո (Ազովի շրջան)
Սոնինո (Сонино), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Օտրադովսկովո գյուղական համայնքի կազմի մեջ։ Ազով քաղաքից գտնվում է 75 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Հանուն անցյալի
«Հանուն անցյալի» («Во имя прошлого», «Հոր ողբերգությունը», «Трагедия отца»), Ալեքսանդր Պանտելեևի համր գեղարվեստական ֆիլմը։ Ֆիլմը պատմում է հոր ողբերգության մասին, որն իր կյանքը նվիրել է որդու դաստիարակությանը և արդեն հասակն առնելուց հետո իմացել է, որ ա իր կրծքին է սեղմել ոչ թե հարազատ որդուն, այլ իրեն անծանոթ մարդուն ։ Էկրան է բարձրացել 1916 թվականի մայիսի 7-ին։ Ֆիլմը չի պահպանվել։
Սյուժե
Սավոյայի Կոմսը, որը պաշտում էր որդեգրած դստերը՝ Ասյային, որոշում է իր կարողոթւյունը թողնել նրան, այլ ոչ թե անառակ եղբորորդուն՝ Արկադիին։ Իմանալով այդ մասին՝ կալվածքի կառավարիչ Զակրևսկին գողանում է կտակը. նա վստահ է, որ Արկադին իր որդին է։ Անսպասելիորեն պարզվում է, որ կոմսի քրոջ հետ Զակրևսկու գաղտնի կապից հետ իրականում դուստր է ծնվել, որն Ասյան է։ Զղջալով իր արածի համար՝ Զակրևսկին հանձնում է կոմսի գողացված կտակը, իսկ ինքը թողնում է ամեն ինչ և հեռանում։ Մի քանի տարի անց, երբ Ասյան ու իր ամուսինը արդեն երջանիկ ապրում են կոմսի տանը, նրանց տան մոտ հայտնվում է պատառոտված հագուստներով մի ծեր երգեհոնահար։ Տեսնելով Ասյային՝ նա անմիջապես մահանում է։ Ասյան և ամուսինը ճանաչում են Զակրևսկուն, բայց նրա գաղտնիքը մնում է չբացահայտված ։
Ծանոթագրություններ
Կատեգորիա:Ռուսական ֆիլմեր
Ալթունդաղ Վերին
Ալթունդաղ Վերին, ավերակ գյուղ, Երևանի նահանգի Նոր Բայազետի գավառում։ Գտնվում էր Գեղամա լեռնահամակարգին պատկանող Ալթունդաղ լեռնալանջին։ Գյուղից ոչ հեռու գտնվում էր Ալթունդաղ Ներքին գյուղը։
Վարկածներից մեկի համաձայն Ալթունդաղ գյուղերից մեկը համապատասխանում է Թառյաց տափ կամ Ուռյաց տափ գյուղին, որը Աշոտ Ա-ն նվիրել էր Սևանի վանքին։ Սակայն Ղևոնդ Ալիշանը հերքում է այդ վարկածը ։
Ծանոթագրություններ
Կատեգորիա:Արևելյան Հայաստանի գյուղեր
Հարավային Ուջ Յու
Հարավային Ուջ Յու Южный Удж-Ю, գետ Արխանգելսկի մարզում, Ռուսաստանում, հոսում է Վերխնետոեմսկի շրջանում։ Գետաբերանը տեղակայված է Ուջ Յու գետի ձախ ափին՝ 12 կմ հեռավորության վրա։ Գետի երկարությունը՝ 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Թուրքական նեղուցների ճգնաժամ
Թուրքական նեղուցների ճգնաժամ, տարածքային հակամարտություն Սառը պատերազմի տարիներին Թուրքիայի և Խորհրդային Սոցիալիստական Հանրապետությունների Միության միջև։ Թուրքիան, որը պաշտոնապես չեզոքություն էր պահպանել Երկրորդ համաշխարհային պատերազմից հետո, ճնշումների էր ենթարկվում ԽՍՀՄ կառավարության կողմից, որ թույլ տա խորդհրդային նավերին ազատորեն հատել թուրքական նեղուցները, որոնք միացնում են Սև ծովը Միջերկրական ծովին։ Քանի որ թուրքական կառավարությունը հրաժարվեց կատարել այդ պահանջը, տարածաշրջանում աճեց լարվածությունը, որին էլ հետևեց ԽՍՀՄ նավատորմի ցուցադրական զորաշարժը։ Այս միջադեպը հետագայում առանցքային դեր խաղաց Թրումանի դոկտրինի ձևավորման համար։ Լարվածության գագաթնակետին հասնելուց հետո Թուրքիան ստիպված եղավ իր արտաքին քաղաքական ուղղվածությունը կենտրոնացնել ԱՄՆ-ի և ՆԱՏՕ-ի վրա համապատասխանաբար պաշտպանության և անդամակցության համար։ Այս գործողության արդյունքը եղավ Եվրոպայում ետպատերազմյան նոր կարգավիճակի ձևավորումը, որը հիմանակում պահպանվում է մինչև մեր օրերը։
Նեղուցների կարևորություն
Երկու ծովային դարպասները Սև և Միջերկրական ծովերի միջև՝ Բոսֆորը և Դարդանելը, մշտապես եղել են շատ կարևոր առևտրային ճանապարհներ։ Սև ծովից աշխարհի տարբեր նավահանգիստներ տանող գլխավոր ուղին են։ Դրանք գլխավոր ճանապարհային ուղի են եղել ոչ միայն Թուրքիայի, այլև սևծովյան հարևանների (ԽՍՀՄ, Ռումինիա, Բուլղարիա) համար։ Այս երեք պետություներն էլ տիրապետում էին լուրջ ռազմական ուժի ։ Նեղուցները ծառայում էին նաև որպես ռազմավարական կարևոր հենակետ։ Դրանք մշատպես եղել են կարևոր լծակներ այն վերահսկող պետությունների համար։
Քաղաքական ակնարկ
Հակամարտության արմատները պետք է որոնել Թուրքիա-ԽՍՀՄ հարաբերություններում և՛ մինչև պատերազմը, և՛ պատերազմի ընթացքում։ Մինչև 1930-ական թվականների կեսերը խորհրդա-թուրքական հարաբերությունները ջերմ էին և բարեկամական։ Նախկին երկու տերությունների մարմավորումները (Օսմանյան կայսրություն և Բոլշևիկյան Ռուսաստան) սերտ համագործակցային հարաբերություններ էին ստեղծել Մոսկվայի պայմանագրի կնքումով 1921 թվականի մարտի 16-ին ։
Նեղուցների անցումը կարգավորող գլխավոր փաստաթուղթը 1936 թվականին կնքված Մոնտրոյի կոնվենցիան է նեղուցների կարգավիճակի մասին։ Այն ստորագրել են Ավստրիան, Բուլղարիան, Ֆրանսիան, Գերմանիան, Հունաստանը, Ճապոնիան, ԽՍՀՄ-ը, Թուրքիան, Միացյալ թագավորությունը և Հարավսլավիան ։ Այն նեղուցների շուրջ ընթացած բազմաթիվ բանակցությունների վերջնական արդյունքն էր։ Նախորդ պայմանագրերը և կոնվեցիաները կնքվել էին 19-րդ և 20-րդ դարերի ընթացքում։ Հարցը կրկին հնչեղություն ստացավ Ֆաշիստական Իտալիայի ձևավորումով։ Այն վարում էր նվաճողական քաղաքականություն Բուլղարիայի նկատմամբ, և վերջինս ստիպված էր քայլեր ձեռնարկել նեղուցների վերազինման համար ։ Պայմանագրի ստորագրումով 1936 թվականի հուլիսի 20-ին Թուրքիան իրավունք ստացավ վերազինելու և կարգավորելու նեղուցները։ Այն կարգավորում էր նաև ոչ սևծովյան ավազանի երկրների նավերի անցման իրավունքները ։ 1930-ական թվականների վերջին և 1940-ական թվականներին Ստալինը շարունակաբար փորձում էր քննարկման առարկա դարձնել Մոնտրոյի կոնվենցիան և արդեն 1939 թվականին հանդես եկավ կոնկրետ դիմումով։ Նա առաջարկեց նեղուցների նկատմամբ սահմանել խորհրդա-թուրքական համատեղ վերահսկողություն. : Մոլոտով-Ռիբենտրոպ պակտի ստորագրման ժամանակ ԽՍՀՄ արտգործնապխարար Վյաչեսլավ Մոլոտովը տեղեկացրեց իր գերմանացի պաշտոնակցին, որ իր երկիրը մտադրություն ունի ստանձնել նեղուցների վերահսկողությունը և այնտեղ հիմնել ռազմական բազա ։
Լարվածության աճ
Ֆաշիստական Գերմանիայի պարտությունից հետո ԽՍՀՄ-ը վերադարձավ այդ հարցի քննարկմանը 1945 և 1946 թվականներին։ 1946 թվականի ընթացքում ամերիկյան և թուրքական դիվանագետները հաճախակի բանակցում էին հարցի վերաբերյալ։ ԽՍՀՄ դժգոհությունը հատկապես մեծ էր այն պատճառով, որ պատերազմի ընթացքում Թուրքիան թույլ էր տվել սևծովյան ավազանի երկրների նավերին հատել նեղուցները։ 1946 թվականի ապրիլի 6-ին ամերիկյան Միսսուրի հածանավի մուտքը նեղուցներ ավելի հրահրեց ԽՍՀՄ-ի զայրույթը։ Նավի մուտքը բացատրվեց այն պատրվակով, որ բերելու էր թուրք դեսպանի աճյունասափորը. մի բացատրություն, որը ԽՍՀՄ-ում ընդունվեց որպես պարզապես զուգադիպություն ։
Խորհրդային կարծիքի ներկայացումը
1946 թվականի օգոստոսի 7-ին ԽՍՀՄ-ը նոտա ուղարկեց Թուրքիայի արտգործնախարարություն, որում արտահայտում էր մտահոգություն, որ Թուրքիան նեղուցների վերահսկողությունն իրականացնելիս այլևս չի առաջնորդվում սևծովյան ավազանի մյուս պետությունների շահերով։ Ուշադրություն էր դարձվում հատկապես այն փաստին, որ իտալական և գերմանական ռազմանավերը անցել էին նեղուցները առանց որևէ դժվարության(գերմանական նավերը արգելափակվել էին միայն 1945 թվականի փետրվարի 23-ին, երբ պետությունը պատերազմ էր հայտարարել Գերմանիային)։ Նոտայում ասվում էր, որ նեղուցների կարգավիճակը այլևս հուսալի չէր և պահանջվում էր վերանայել Մոնտրյոյի կոնվենցիան նոր միջազգային խորհրդաժողովում ։
ԱՄՆ դիրքորոշում
Երբ հարցին անդրադարձել էին Պոտսդամի կոնֆերանսում, ԱՄՆ նախագահ Հարի Թրումանը ասել էր, որ նեղուցների խնդիրը հանդիսանում է Թուրքիայի և ԽՍՀՄ-ի քննարկման առարկա, և պետք է լուծում ստանա երկու կողմերի կողմից ։ Քանի որ հարցը զգալի թեժացավ կոնֆերանսից հետո, ԱՄՆ-ը որոշեց, որ պետք է քայլեր ձեռնարկի ԽՍՀՄ-ին նեղուցների վերահսկողությունից հեռու պահելու համար, քանի որ այն ուներ ստրատեգիական կարևոր նշանակություն և չէր բացառովում նաև Թուրքիայի խորհրդայնացման հավանականությունը։ ԱՄՆ դիվանագետներին ուղղված գաղտնի հեռագրում պետքարտուղար Դին Աչեսոնը տալիս է ամերիկյան դիրքորոշման հանգամանալից բացատրությունը ։
1946 թվականի օգոստոսի 20-ին Աչեսոնը հանդիպեց լրագրողների հետ, որպեսզի բացատրի պահի հրատապությունը և ներկայացնի ԱՄՆ կառավարության մոտեցումը ։
ՆԱՏՕ-ի աջակցությունը և լարվածության անկումը
1946 թվականի ամառվանից աշուն ընկած ժամանակահատվածում ԽՍՀՄ-ը մեծացրեց իր ռազմածովային ներկայությունը Սև ծովում։ Զգալի թվով ցամաքային ուժեր ուղարկվեցին Բալկաններ։ Զգալով խորհրդային ահագնացող ճնշումը՝ Թուրքիան օգնության խնդրանքով դիմեց ԱՄՆ-ին։ Վարչակազմի հետ ունեցած խորդհակցությունից հետո նախագահ Թրումանը ռազմածովային ուժեր ուղարկեց Թուրքիա ։ 1946 թվականի հոկտեմբերի 9-ին ԱՄՆ-ի և Մեծ Բրիտանիայի կառավարությունները վերահաստատեցին իրենց աջակցությունը Թուրքիային ։ Օգոստոսի 26-ին ԽՍՀՄ-ը հրաժարվեց նեղուցների կարգավիճակի քննարկման համար հրավիրվելիք գագաթնաժողովի առաջարկից և որոշ ժամանակ անց զորքերը դուրս բերեց տարածաշրջանից։ Այդուհետ Թուրքիան հրաժարվեց չեզոքության քաղաքականությունից և ընդունեց ԱՄՆ 100 միլիոն դոլլար ռազմական և տնտեսական օգնությունը 1947 թվականին, որ Թրումանի դոկտրինի դրսևորումներից մեկն էր։ Դոկտրինի համաձայն՝ ԱՄՆ-ը օգնություն տրամադրեց նաև Հունաստանին։ Վերոհիշյալ երկու պետությունները ՆԱՏՕ-ին անդամակցեցին 1952 թվականին ։
Շարունական վեճ 1947–1953 թվականներին
1946 թվականի նոյեմբերին Թուրքիայի կառավարությունը Ֆաիկ Ակդհուրին դեսպան նշանակեց Մոսկվայում։ Թուրքական կառավարությունը հրահանգել էր նորանշանակ դեսպանին գլխավորապես ուշադրության կենտրոնում պահել ԽՍՀՄ-ի հետ հարաբերությունների զարգացումը։ Բայց դեսպանը լիազորված չէր մասնակցել նեղուցներին վերաբերող բանակցություններին, եթե այդպիսիք լինեին ։
ԱՄՆ-ը առաջարկեց հրավիրել միջազգային կոնֆերանս Բոսֆորի և Դարդանելի խնդիրը մեկընդմիշտ լուծելու համար։ Թուրքիայում ԽՍՀՄ դեսպան Վինոգրադովը ԱՄՆ առաջարկի վերաբերյալ հուշագիր ուղարկեց Մոսկվա 1946 թվականի դեկտեմբերի 10-ին, պնդելով, որ կոնֆերանսը կընթանա ԱՄՆ ցանականալի մթնոլորտում, որն անընդունել է ԽՍՀՄ-ի համար։ Վերջինիս կարծիքով այն ոչ թե կհանգեցնի նեղուցների կարգավիճակի փոփոխմանը, որը ԽՍՀՄ Արտգործնախարարության գլխավոր նպատակն էր, այլ կարող է միայն երկրորդային նշանակության փոփոխութոյւններ կատարել ։
1948 թվականին Թուրքիայում ԽՍՀՄ դեսպանի պաշտոնում Սերգեյ Վինոգրադովին փոխարինեց Ալեքսանդր Լավրիշևը։ Նորանշանակ դեսպանը երկիր ժամանեց նոր հանձնարարականներով։ ԽՍՀՄ արտգործնախարարության կողմից տրված այս ցուցումները նեղունցերի վերաբերյալ վերջին գլխավոր փաստաթղթերն էին։
Իոսիֆ Ստալինի մահից հետո ԽՍՀՄ արտաքին քաղաքական ուղղվածությունը որոշ փոփոխությունների ենթարկվեց և 1953 թվականի մայիսի 30-ին Արտգործնախարար Մոլոտովը հրաժարվեց Բոսֆորի և Դարդանելի նկատմամբ պահանջներից և Թուրքիա-Հայաստան-Վրաստան սահմանային վեճերից ։
Հետևանք
Հասկանալով, որ միջազգային քաղաքական մթնոլորտը թույլ չի տա վերահսկողության հասնել նեղուցների, ինչպես նաև Թուրքիայի նկատմամբ, ԽՍՀՄ ղեկավարությունը որոշեց մեղմացնել Թուրքիայի նկատմամբ իրականացվող քաղաքականությունը և այդպես ազդեցություն ձեռք բերել Մերձավոր Արևելքում։ Սակայն այդ հույսերը ի դերև ելան 1952 թվականին Թուրքիայի՝ ՆԱՏՕ-ին անդամակցությունից հետո ։ 1936 թվականի Մոնտրոյի պայամնագիրը, վերանայումներով հադներձ, մինչ օրս ուժի մեջ է ։
Ծանոթագրություններ
Կատեգորիա:Թուրքիայի արտաքին հարաբերություններ Կատեգորիա:ԽՍՀՄ քաղաքականություն Կատեգորիա:Հարավային Եվրոպայի պատմություն Կատեգորիա:Թուրքիայի նեղուցներ Կատեգորիա:Թուրքիայի պատմություն Կատեգորիա:ԽՍՀՄ-Թուրքիա հարաբերություններ Կատեգորիա:Սևծովյան նեղուցներ Կատեգորիա:ԽՍՀՄ արտաքին հարաբերություններ Կատեգորիա:ԽՍՀՄ-ԱՄՆ հարաբերություններ Կատեգորիա:20-րդ դարը Թուրքիայում Կատեգորիա:Արևելյան Եվրոպայի պատմություն Կատեգորիա:Ռուս-թուրքական հարաբերություններ
Քվեդա Կվալիթ
Քվեդա Կվալիթ (ქვედა კვალითი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2561 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Յուր (կոմունա)
Յուր (Urs), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09320։
Բնակչություն
Համայնքի բնակչությունը 2008 թվականին կազմում էր 42 մարդ։
Արտաքին հղումներ
Կատեգորիա:Ֆրանսիայի համայնքներ
Որդանման ելուն
Որդանման ելուն, ապենդիքս (լատիներեն appendix), կրծողների մեծ մասի, որոշ գիշատիչների, կիսակապիկների, կապիկների և մարդու կույր աղիքի հավելված։ Որդանման ելունը ծագում է կույր աղիքի միջային ետին երեսից, զստակույրաղիքային անցքից մի փոքր ներքև։ Հասուն մարդու որդանման ելունի երկարությունը 8-10 սմ է, երբեմն՝ 28 սմ, լուսանցքի տրամագիծը՝ 4-5 մմ։ Բարակ աղիք ենթալորձային շերտը հարուստ է լիմֆոիդ հյուսվածքով, ունի միջընդերք, նյարդեր և արյունատար անոթներ։ Որդանման ելունի ֆունկցիան և նշանակությունը քիչ են ուսումնասիրված։ Լորձաթաղանթը հարուստ է ավշային ֆոլիկուլներով,որոնք պայմանավորում են որդանման ելունի մասնակցությունը իմունիտետի ձևավորմանը (այստեղից է գալիս «որովայնի նշիկ» հասկացությունը)։ Որդանման ելունը ներորովայնամզային օրգան է, ունի միջընդերք,որի պատճառով շարժուն է և կարող է գրավել տարբեր դիրքեր Որդանման ելունը ֆիքսված չէ, և դիրքը կախված է կույր աղիքի տեղադրությունից։ Բարձրադիրք կույր աղիքի դեպքում որդանման ելունը երբեմն կպած է լինում լյարդին։ Որդանման ելունը անոթավորվում է զստախթաղիքային զարկերակի ճյուղերով, նյարդավորվում՝ միջընդերային հյուսակով։ Հիվանդություններից առավել հաճախ հանդիպում է որդանման ելունի բորբոքումը։
Կատեգորիա:Մարդաբանություն Կատեգորիա:Անատոմիա
Գուամի ֆուտբոլի ազգային հավաքական
ՖԻՖԱ-ի դասակարգման աղյուսակում զբաղեցնում է 183-րդ հորիզոնականը՝ 2017 թվականի հունիսի 1-ի դրությամբ ։
Էնիպեֆս
Էնիպեֆս (Ενιπέας), գետ Հունաստանում, Պինյոս գետի աջ հոսանքը։ Սկիզբ է առնում Օտրիս լեռնաշղթայի կենտրոնական մասից, Ֆտիոտիդայի ծայրամասային միավոր է Կենտրոնական Հունաստանի ծայրամասում։ Հոսում է Թեսալիական հարթավայրի հյուսիսարևմտյան ուղղությամբ՝ Լարիսա և Կարդիցա  ծայրամասային միավորների միջով Տրիկալա ծայրամասային միավորում թափվում է Պինոսի մեջ։ Գետի երկարությունը կազմում է 84 կմ։
Անտիկ աշխարհագրության մեջ հայտնի է որպես Էնիպեյ (Ἐνιπεύς) ։ Գետը և նրա աստված Էնիպեյը հիշատակվում են Հոմերոսի կողմից ։ Թուկիդիտեսը տեղեկացնում է, որ թեսալացիները խոչընդոտում էին Բրասիդին Էնիպեյը անցնելիս ։ Օսմանյան կայսրության ժամանակաշրջանում հայտնի էր Կուցուկ-Ցանարլիս անվամբ ։
Ապիդան
Մինչև 1970 թվականները գետը անտիկ աշխարհագրության մեջ հայտնի է եղել որպես Ապիդան գետի վտակ (Ἀπῐδᾰνός), որը թափվում էր Ֆարսալա քաղաքի մոտ ։ Օսմանյան կայսրության ժամանակաշրջանում Ապիդան գետը հայտնի էր Տաբախանաս կամ Տաբակոս «կաշվե գետ» tabakhane, նաև Ֆարսալիտիս  կամ Բույուկ-Ցանարլիս  («մեծ չինարու գետ») (çınar «չինար, արևելյան սոսի» և büyük «մեծ») անուններով; Ապիդան գետը դադարել է հոսել 1970-ական թվականներից ։
Ապիդան գետը հաճախ է հիշատակվում հին հունական և լատինական հեղինակների կողմից ։ Եվրիպիդեսը գետը հիշատակում է Իֆեգենիան Ավլիդում և Դեկուբա ողբերգություններում и ։
Ծանոթագրություններ
Կատեգորիա:Հունաստանի գետեր Կատեգորիա:Ֆտիոտիդա Կատեգորիա:Կարդիցա Կատեգորիա:Տրիկալա Կատեգորիա:Լարիսա
Բուլվարային սիրավեպ (ֆիլմ)
«Բուլվարային վեպ» («Бульварный роман»), 1995 թվականի ռուսական մելոդրաման, որը նկարահանել է ռեժիսոր Վասիլի Պանինը Վալենտին Պիկուլի «Գնա և մի մեղանչիր» («Ступай и не греши») վիպակի հիման վրա։
Սյուժե
Ֆիլմը պատմում է 20-րդ դարի սկզբին տեղի ունեցած Օլգա Պալեմի գործով աղմկահարույց դատավարության մասին։ Օլգան, որը ծնվել է հրեական բազմազավակ ընտանիքում, փախչում է տնից, քանի որ հայրը նրան ստիպում էր ամուսնանալ չսիրված մարդու հետ։ Օլգան դառնում է հարուստ ծերունու սիրուհին, իսկ հետո լքում է նրան հանուն ուսանող Ալեքսանդրի սիրո, որին, ի վերջո, սպանում է՝ չդիմանալով նվաստացումներին։
Հելսինգլանդ
Հելսինգլանդ (նախկինում Գելսինգլանդ, Hälsingland), Շվեդիայի Նորլանդ շրջանում գտնվող պատմական նահանգ։ Տարածքի մեծ մասը պատկանում է Եվլեբորգ վարչական միավորին՝ լենին, սակայն ոչ մեծ տարածքներ մտնում են Եմտլանդի և Վեստերնորլանդի լենների մեջ։
Բնակչությունը՝ 129,221 մարդ (2012 թվականի դրությամբ) ։
Աշխարհագրություն
Նահանգը հարավում սահմանակցում է Եստրիքլանդի, արևմուտքում՝ Դալարնայի և Հերյեդալենի, հյուսիսում՝ Մեդելփադի հետ։ Նահանգի մակերեսը կազմում է 14 264 կմ²։
Հելսինգլանդի տարածքի մեծ մասը բլրապատ է։ Բարձունքները աստիճանաբար նվազում են հարավ-արևելքում, սակայն արևելքում գտնվող Յուսնանի հովտում առկա է տեղանքի խիստ կտրտվածություն։ Նահանգի հյուսիս-արևելքում գտնվում են Դելենյան լճերը, որոնց ծագումը կապում են երկնաքարի անկման հետ։
Պատմություն
Մինչ XIV դարը Հելսինգլանդ անվանում էին Շվեդիայի բոլոր հյուսիսային շրջանները, սակայն հետագայում անվան իմաստը փոխվել է։ 1772 թվականից, երբ առաջացել է Եվլեբորգ լենը, որն ներառեց Հելսինգլանդը և Եստրիքլանդը, քաղաքը որևէ վարչական նշանակություն չունի, սակայն պահպանում է իր մշակութային և պատմական նշանակությունը։
Անվան ծագումնաբանություն
Լանդսկապ Հելսինգլանդի անվանումը առաջին անգամ հիշատակել է Բրեմենի Ադամը X դարի վերջին որպես Hälsingland: Հելսինգլանդ անվանումը մեկնաբանվել է որպես «պարանոց» և «բնակիչներ ճանապարհի երկայնքով» բառերի համադրությամբ ։ Մեծ տարածում ունի այն կարծիքը, որ այդ «պարանոցը» (գետաբերանը) Բոտնիկի ծոցն է և մարդիկ, ովքեր բնակվում էին ծոցի երկու ափերի երկայնքով։
Սնորրի Սթուրլուսոնը XII դարում պատմում է հին սկանդինավյան «Երկրային շրջան» առասպելում, երկրի մասին, որը տարածվում էր մինչև Հելսինգլանդ Hälsingland անունով ափերը ։
Մինչև XVII դարի 90-ական թվականները նահանգի անվանումը կիրառվում էր որպես դժոխքի մեղմասություն ։
Տնտեսություն
Հելսինգլանդը հայտնի է իր գյուղատնտեսությամբ։
Իմամ-զադե (Գանձակ)
Իմամ-զադե կամ Գոյ Իմամ թյուրբե (İmamzadə və yaxud Göy İmam türbəsi), XIV դարի պատմական ճարտարապետական հուշարձանը, որը գտնվում է Գանձակի մոտ ։
Ծանոթագրություններ
Կատեգորիա:Դամբարաններ
Ստեփան Աբալյան
Ստեփան Աբալյան, հայ լրագրող։
Աշխատակցել է Թիֆլիսի «Նոր-Դար» պարբերականին։
Օգտագործել է Ս. Աբ. ծածկանունը ։
Ծանոթագրություններ
Կատեգորիա:Հայ լրագրողներ Կատեգորիա:Գրական կեղծանուններով հայտնի հեղինակներ
Սերիզի Բյուլե
Սերիզի Բյուլե (Cerisy-Buleux), համայնք Ֆրանսիայի Պիկարդիա մարզի Սոմ գավառում ։
Բնակչությունը 2014 թվականի դրությամբ կազմում է 263 մարդ, բնակչության խտությունը` 46.96 մարդ/կմ²։ Բնակավայրը զբաղեցնում է 5.6 կմ² տարածք։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 45 կմ արևմուտք։
Տնտեսություն
2010 թվականին ուներ 165 աշխատունակ (15-64 տարեկան) բնակիչ, որոնցից ակտիվ էին 128-ը, իսկ ոչ ակտիվները` 37։ Ակտիվության ցուցանիշը կազմում է 77,6 %։ 128 աշխատունակ մարդկանցից աշխատել է 115 անձ (67 տղամարդ և 48 կին)։ Գործազուրկ են եղել 13 անձ (6 տղամարդ և 7 կին)։ 37 անաշխատունակներից 3-ը եղել են աշակերտներ կամ ուսանողներ, 19-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մոտավոր հաշվումներ
Մոտավոր հաշվումներ, հաշվումներ, որոնց տվյալները և արդյունքը (կամ՝ գոնե արդյունքը) համապատասխան մեծությունների իրական արժեքները միայն մոտավորապես ներկայացնող թվեր են։ Մոտավոր հաշվումները անհրաժեշտորեն առաջանում են խնդիրների թվային լուծման դեպքում և պայմանավորված են այն անճշտություններով, որոնք հատուկ են ինչպես տրված խնդրի ձևակերպմանը, այնպես էլ՝ խնդրի լուծման ձևերին։ Մոտավոր հաշվումների մեթոդների ընդհանուր կանոնները և տեսությունը ընդունված է անվանել թվային մեթոդներ։
Կատեգորիա:Մաթեմատիկա
Ստեպյանսկի (Ազովի շրջան)
Ստեպյանսկի (Степнянский), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Զադոնսկովո գյուղական համայնքի կազմի մեջ։ Ազով քաղաքից գտնվում է 50 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
ԽՍՀՄ որակի պետական նշան
Որակի պետական նշան (Государственный знак качества СССР), 1967 թվականից մինչև 1991 թվականը նախկին Խորհրդային Միությունում կիրառված որակի նշան, որը դրոշմվել է ժողովրդական սպառման ու արտադրատեխնիկական նշանակության բարձրորակ համարվող ապրանքների կամ դրանց փաթեթների ու տարաների, ինչպես նաև ապրանք ուղեկցող փաստաթղթերի, ապրանքանիշերի, պիտակների վրա։
Որակի պետական նշանի օգտագործման իրավունքը, 2—3 տարի ժամկետով, ձեռնարկություններին տալիս էին նախարարությունները (գերատեսչությունները)՝ հիմք ունենալով դրանց թողարկած արդյունաբերական ապրանքների պետական ատեստավորման արդյունքները։ 1980 թվականի սկզբին որակի պետական նշանով ԽՍՀՄ-ում թողարկվել է 75,3 հազար, ՀԽՍՀ-ում՝ 2420 ապրանքատեսակ։
Կատեգորիա:Որակի ստանդարտ Կատեգորիա:ԽՍՀՄ արդյունաբերություն
Պերսևս և Անդրոմեդա (նկար, Ռուբենս)
«Պերսևս և Անդրոմեդա» (Perseus and Andromeda), ֆլամանդացի գեղանկարիչ Պիտեր Պաուլ Ռուբենսի (1622 թվական) նկարը։ Նկարի սյուժեն փոխառել է հունական առասպելից, որտեղ պատմվում է ժայռին կապված Անդրոմեդայի մասին, որին պետք է հոշոտեր ծովահրեշը։ Այդ ժայռի վրա էլ նրան տեսնում է երիտասարդ հերոս Պերսևսը, երբ երկար ճանապարհորդությունից հետո հասնում է Կեփևսի թագավորությանը։ Նկարը գտնվում է Էրմիտաժում, Սանկտ Պետերբուրգ ։
Ռուբենսն այս սյուժեով երկու կտավ է ստեղծել։ Երկրորդ տարբերակը, որը ստեղծվել է առաջինի հետ գրեթե միաժամանակ, գտնվում է Բեռլինի պատկերասրահում։ Նույն կոմպոզիցիան մեծացված տեսքով Ռուբենսը պատկերել է նաև Անտվերպենում գտնվող նրա տան ճակատային մասում։
Նկարագրություն
Այս կտավում Պերսևսը հանդես է գալիս որպես հաղթահերոս, իսկ թևավոր աստվածուհի Վիկտորիան, արմավենու ճյուղը և դափնեպսակը ձեռքին, պսակում է հաղթողին։
Առասպելում Ռուբենսը որոշ փոփոխություններ է մտցրել` նա ավելացրել է թևավոր ձի Պեգասին, որի վրա թամբած թռչում է Պերսևսը։
Ըստ առասպելի հրեշը մոտենում է ժայռին` հմտորեն հաղթահարելով հզոր ալիքները։ Հրեշի աղեղը արդեն մոտ է, երբ Պերսևսը իր օդային սանդալներով թռչում է օդ։ Նրա շողքը ընկնում է ծովի վրա և  հրեշը նետվում է հերոսի շողքի վրա։ Պերսևսը  բարձրությունից հարձակվում է հրեշի վրա և սուրը խրում է հրեշի մեջքին։ Հրեշն իր պոչով խփում է ջրին։ Ծովը փրփրում է, իսկ Պերսևսը անդադար հարվածում է։ Արյունը և ջուրը հոսում են հրեշի  երախից. նա մահացու վիրավորված է, ահեղ մարտը ավարտված է։
Յուրաքանչյուր գծի, ձևի ներքին լարված դինամիկան, նրանց աճող ռիթմը այստեղ իրենց գերագույն արտահայտչականությունն են գտնում։ Հպարտ ձին, փառքի թռչող աստվածուհին և առաջ ընթացող Պերսևսը, նրանք բոլորը կարծես ձգվում են դեպի Անդրոմիդան, որը թեքվել է դեպի իր փրկիչը։
Արտաքին հղումներ
Կատեգորիա:1622 նկարներ Կատեգորիա:Պիտեր Պաուլ Ռուբենսի նկարներ Կատեգորիա:Էրմիտաժի նկարներ Կատեգորիա:Մերկ կանանց պատկերով նկարներ
Քվեդա Կլդեեթ
Քվեդա Կլդեեթ (ქვედა კლდეეთი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 525 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Հերյեդալեն
Հերյեդալեն (Härjedalen), պատմական նահանգ Շվեդիայի կենտրոնական մասում, Նորլանդ պատմական շրջանում։ Սահմանակցում է Նորվեգիայի հետ, ինչպես նաև Դալարնա, Հելսինգլանդ, Մեդելփադ և Եմթլանդ նահանգների հետ։ Նահանգի տարածքը հիմնականում պատկանում է Եմթլանդ լենի համանուն մունիցիպալիտետին, սակայն ոչ մեծ տարածքներ պատկանում են Դալարնա լենին։ Խոշորագույն բնակավայրը և նահանգի կենտրոնը (ոչ պաշտոնական) Սվեգ բնակավայրն է։
Բնակչությունը 2009 թվականի տվյալներով կազմում է 10 028 մարդ, 0,88 կմ² խտությամբ ։
Տեղագրություն
Հերյեդալեն անվանումը ծագել է արևմտա-նորվեգական Herjárdalr անվանումից, ինչը բառացի նշանակում է «Հերյե գետի հովիտ» ։
Աշխարհագրություն
Նահանգի 4/5-րդը տեղակայված է ծովի մակարդակից 500 մետր բարձրության վրա։ Մի մասը գտնվում է Սկանդինավյան լեռների շրջանում։ Շվեդիայի ամենաբարձրադիր Հյոգվալեն գյուղը, որը գտնվում է 835 մետր բարձրության վրա, նույնպես գտնվում է Հերյեդալեն նահանգում։
Պատմություն
Ի սկզբանե նահանգը պատկանել է Նորվեգիային, այնուհետև՝ 1645 թվականին Բրյոմսեբրի հաշտության պայմանագրով Նորվեգիան զիջում է այն Դանիային։
Ստեֆանիդինոդար (Ազովի շրջան)
Ստեֆանիդինոդար (Стефанидинодар), գյուղ Ռուսաստանի Դաշնության Ռոստովի մարզի Ազովի շրջանում։ Մտնում է Կրուգլյանսկովո գյուղական համայնքի կազմի մեջ։ Ազով քաղաքից գտնվում է 25 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Ալթունդաշ
Ալթունդաշ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 55-60 կմ հեռավորության վրա։
Բնակչություն
1880 թվականին ուներ 96 բնակիչ։
Տնտեսություն
Բնակչություն հիմնական զբաղմունքը անասնապահությունն ու երկրագործությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Գաետանո Ապոլլինո Վեստրիս
Գաետանո Ապոլլինո Բալթազարե Վեստրիս (Gaetano Apolline Baldassarre Vestris, ), բալետի իտալացի արտիստ, մանկավարժ և բալետմայստեր։
Փարիզում աշակերտել է Լուի Դյուպրեին։ Բեմելը՝ 1748 թվականին, «Փարիզի օպերայում»։ Ժամանակակիցները Վեստրիսին անվանել են «պարի աստված»։ 1770 թվականին ստացել է «Փարիզի օպերայի» (ավելի ուշ՝ «Գրանդ-օպերա») բալետմայստերի կոչում։ Իր բեմադրություններում ձգտել է ուժեղացնել դրամատիզմը, պարին հաղորդել մնջախաղի բնույթ։ 1770-1776 թվականներին Վեստրիսը եղել է «Փարիզի օպերայի» գլխավոր մանկավարժը։ Նրա որդին՝ Օգյուստ Վեստրիսը (1760-1842) նույնպես նշանավոր պարող էր և մանկավարժ։
Ծանոթագրություններ
Կատեգորիա:1729 ծնունդներ Կատեգորիա:1808 մահեր Կատեգորիա:Իտալացի բալետի արտիստներ Կատեգորիա:Իտալացի մանկավարժներ
Ջերմափոխակերպիչ
Ջերմափոխակերպիչ, փոփոխական հոսանքը հաստատունի փոխակերպող սարք՝ հիմնված ջերմաէլեկտրական երևույթների վրա։
Կիրառում
Կիրառվում է գլխավորապես ջեմաէլեկտրական չափիչ սարքերում։ Բաղկացած է փոփոխական հոսանքի էլեկտրական տաքացուցիչից և ջերմատարրից (ջերմազույգից)։
Տեսակներ
Զերմափոխակերպիչները լինում են՝ Ջերմության կորուստները փոքրացնելու և զգայունությունը մեծացնելու համար ջերմափոխակերպիչները կառուցում են բազմատարր և տեղադրում վակուումում։
Կատեգորիա:Սարքեր
Լուկա Կոբերիձե
Լուկա Կոբերիձե (վրաց.՝ ლუკა კობერიძე, սեպտեմբերի 9, 1994, Թբիլիսի, Վրաստան), վրացի ֆուտբոլիստ, կիսապաշտպան։ Հանդես է գալիս ուկրաինական «Դեսնա»-ի կազմում։
«Զուգդիդի»
Լուկան «Զուգդիդի» ֆուտբոլային ակումբի սան է։ Թիմի հիմնական կազմում սկսել է հանդես գալ 2012 թվականին ։ Թիմի կազմում անցկացրած 3 մրցաշրջանի ընթացքում Լուկան մասնակցել է 29 հանդիպման։
«Գուրիա»
2015 թվականին Կոբերիձեն տեղափոխվել է վրացական «Գուրիա»։ Թիմի կազմում անցկացրել է 1 մրցաշրջան։
«Դեսնա»
2016 թվականի մարտին Լուկա Կոբերիձեն պայմանագիր է կնքել ուկրաինական «Դեսնա»-ի հետ ։
Ուկրաինայի առաջնությունում իր դեբյուտը Լուկան նշել է մարտի 26-ին՝ «Գելիոսի» դեմ խաղում։
Նժդեհ: Կյանքն ու գործունեությունը
'''«Նժդեհ. Կեանքն ու գործունէութիւնը»''', Գարեգին Նժդեհի մասին առաջին հիմնարար և ամենաամփոփ գիրքը, որը հիմք է դարձել հետագա հետազոտությունների համար։
Լույս է տեսել Հայաստանի Հանրապետության հիմնադրության 50-ամյակին՝ 1968 թվականի մայիսի 28-ին Բեյրութի «Համազգային» տպարանում Ավոյի՝ Ավո Թումայանի հեղինակությամբ։ Տպաքանակը՝ 2500 ։
1989 թվականին գիրքը վերատպվել է Լոս Անջելեսում՝ Հ.Յ.Դ. «Ռոստոմ» կոմիտեի հրատարակությամբ։
Ծանոթագրություններ
Կատեգորիա:1968 գրքեր Կատեգորիա:Հայերեն գրքեր Կատեգորիա:Կենսագրական գրքեր Կատեգորիա:Ցեղակրոնություն Կատեգորիա:Գրքեր Գարեգին Նժդեհի մասին
Վիկտոր Վասնեցով
Վիկտոր Միխայլովիչ Վասնեցով, ռուս նկարիչ։
Աշխատանքային գործունեությունը
1870-ական թվականներին հանդես է եկել ժանրային նկարներով («Բնակարանից բնակարան», 1876, Տրետյակովյան պատկերասրահ, Մոսկվա)։ 1880-ական թվականներին ստեղծել է ազգային պատմության, ռուսական բիլինաների և ժողովրդական հեքիաթների թեմաներով խորապես հայրենասիրական գործեր՝ գրեթե ամբողջովին դրանց նվիրելով իր հետագա ստեղծագործությունը․ («Պոլովցիների դեմ Իգոր Սվյատոսլավիչի մղած մեծ ճակատամարտից հետո» 1880, «Ալյոնուշկա» 1881, Վ․ Մ․ Վասնեցով․ «Դյուցազուններ» 1881-1998, Տրետյակովյան պատկերասրահ, Մոսկվա) «Իվան Ցարևիչը գորշ գայլի վրա» 1889, «Դյուցազուններ» 1881-1898, «Իվան Վասիլևիչ Ահեղ արքան» (1897, բոլորը՝ Տրետյակովյան պատկերասրահում)։ ժողովրդական, բանաստեղծական ոգով են ներթափանցված Ա․ Օսարովսկու «Չյունանուշիկը» հեքիաթպիեսի (բեմական Ս․ Ի․ Մամոնտովի տնային թատրոնում, 1882) և Ռիմսկի-Կորսակովի նույնանուն օպերայի (բեմական Մոսկվայում, Մամոնտովի մասնավոր օպերայում, 1886 թվականին) զգեստների և բեմանկարների էսքիզները։
1883-1985 թվականներին Մոսկվայի պատմության թանգարանի համար ստեղծել է «Քարի դար» մոնումենտալ պաննոն, 1885-1996 թվականներին՝ Կիևի Վլադիմիրյան տաճարի որմնանկարների մեծ մասը։ Մի շարք դիմանկարների («Ա․ Մ․ Վասնեցով», 1878, «Իվան Պետրով», 1883, երկուսն էլ՝ Տրետյակովյան պատկերասրահում), նկարազարդումների հեղինակ է։
Վասնեցովի գծանկարներով են կառուցվել եկեղեցի և հեքիաթային՝ «Հավի ոտներով խրճիթը» Աբրամցևոյում (Մոսկվայի մոտ, 1883), Տրետյակովյան պատկերասրահի ճակատը 1902։ Խորհրդային տարիներին Վասնեցովը շարունակել է ստեղծագործել ժողովրդական հեքիաթային թեմաներով («Անմահ Կաշչեյը», 1917-1926, Վիկտոր Միխայլովիչ Վասնեցովի տուն-թանգարան, Մոսկվա)։
Ստեղծված ապրանքանիշներ
Վիկտոր Վասնեցովը առաջատար ապրանքանիշ ոլորտի հաղինակն էր, պատերազմի զոհերի կամավոր հավաքագրող։ Ազատ է արձակվել Մոսկվայի քաղաքային պետական ​​վարչակազմի կողմից 1914 թվականին։
Տես նաև
Կատեգորիա:Ռուս նկարիչներ Կատեգորիա:Պերեդվիժնիկներ Կատեգորիա:Սիմվոլիստ նկարիչներ Կատեգորիա:20-րդ դարի ռուս նկարիչներ Կատեգորիա:Անձինք նամականիշերի վրա Կատեգորիա:Ռուս գյուտարարներ Կատեգորիա:Ռուս ճարտարապետներ
Յուսա
Համայնքի INSEE կոդ՝ 09321։
Բնակչություն
Համայնքի բնակչությունը 2008 թվականին կազմում էր 320 մարդ։
Տնտեսություն
2007 թվականի տվյալներով 194 աշխատունակ տարիքի մարդկանցից (15-64 տարեկան) 130-ը տնտեսապես ակտիվ էին, 64-ը անգործ (ակտիվության ցուցանիշը 67,0 %, 1999 թվականին եղել է՝ 64,8 %)։ 130 աշխատունակ բնակիչներից 113-ը աշխատում էին (66 տղամարդ և 47 կին), անաշխատանք էին 17-ը (6 տղամարդ և 11 կին)։ 64 անգործ մարդկանցից 15-ը աշակերտներ կամ ուսանողներ են, 33-ը թոշակառու, 16-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Քվեդա Սազանո
Քվեդա Սազանո (ქვედა საზანო), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1334 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Ալկիպպե (Արեսի դուստր)
Ալկիպպե (Ἀλκίππη), հին հունական դիցաբանության կերպար։ Պատերազմի աստված Արեսի և աթենացի արքայադուստր Ագլավրայի դուստրը ։ Նրան փորձել է բռնաբարել Պոսեյդոնի որդի Հալիռոֆիոսը, բայց հանցանքի վայրում նրան սպանել է Արեսը ։
Պոսեյդոնը մեղադրել է Արեսին որդուն սպանելու համար և դիմել է օլիմպիական 12 աստվածների դատաստանին։ Սակայն օլիմպիացիների դատն արդարացրել է Արեսի արարքը, որը պաշտպանել է դստեր պատիվը։ Համաձայն «Փարոսյան ժամանակագրության»՝ դա տեղի է ունեցել Ք. ա. 1531 թվականին ։
Այն վայրը, որտեղ ըստ լեգենդի տեղի է ունեցել Արեսի դատը, ստացել է Արեոպագոս անունը (Ἄρειος πάγος. բառացի՝ «Արեսի դարավանդ») ։ Հին Հունաստանում Արեոպագոսն ունեցել է իշխանության բարձրագույն մարմնի նստավայրի գործառույթ, բազմաթիվ դարեր դատական հավաքները ժողովները տեղի էին ունենում դարադավանդում, մինչև որ անտիկ Աթենքի ժամանակաշրջանի ավարտը։
Արտաքին հղումներ
Կատեգորիա:Հին հունական դիցաբանության կերպարներ Կատեգորիա:Արեսի զավակներ
Արամ Բարլեզիզյան
Արամ Կարապետի Բարլեզիզյան, հայ լեզվաբան-ռոմանագետ։ Բանասիրական գիտությունների դոկտոր (1996), պրոֆեսոր (1993): Հայրենադարձել է 1947 թվականին։
Կենսագրություն
Արամ Բարլեզիզյանը ծնվել է 1937 թվականի հոկտեմբերի 1-ին, Կահիրեում։ 1947 թվականին տեղափոխվել է Հայաստան։ 1955-1960 թվականներին սովորել է Երևանի պետական համալսարանի բանասիրական ֆակուլտետի ռոմանական լեզուների բաժնում։ 1961-1962 թվականներին աշխատել է Հայաստանի կինոաշխատողների միությունում, 1962-1964 թվականներին աշխատել է Երևանի Վալերի Բրյուսովի անվան ռուսաց և օտար լեզուների ինստիտուտի ֆրանսերենի ամբիոնում, որտեղ 1964-1978 թվականներին դասավանդել է։ 1978-1985 թվականներին եղել է ինստիտուտի ֆրանսերենի ֆակուլտետի դեկանը, 1984-2005 թվականներին՝ ֆրանսերենի ամբիոնի վարիչը, 1985-1993 թվականներին՝ Երևանի Վալերի Բրյուսովի անվան լեզվաբանական համալսարանի գիտական աշխատանքների գծով պրոռեկտորը (1993 թվականից՝ պրոֆեսոր)։ 2013 թվականից Երևանի Խ. Աբովյանի անվան հայկական պետական մանկավարժական համալսարանի ռոմանագերմանական լեզուների ամբիոնի պրոֆեսոր է։ 1996 թվականին ստացել է բանասիրական գիտությունների դոկտորի գիտական աստիճան ։ Բազմաթիվ աշխատությունների հեղինակ է, այդ թվում՝ մենագրություններ, բառարաններ, հոդվածներ, ուսումնական ձեռնարկներ ։
Ծանոթագրություններ
Կատեգորիա:Հայ լեզվաբաններ Կատեգորիա:Հայ ռոմանագետներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ Կատեգորիա:Մովսես Խորենացու մեդալակիրներ
Մագնուս Սկևինգ
Մագնուս Սկևինգ (Magnús Örn Scheving), իսլանդացի գրող, պրոդյուսեր, ձեռնարկատեր և մարզիկ։ Հանդիսանում է նաև հեղինակ և դերասան «Lazy Town» սերիալում։
Վաղ տարիներ և կարիերա
Մագնուս Սկևինգը ծնվել է Ռեյկյավիկում, բայց մեծացել է Բորգարնես փոքրիկ քաղաքում(Իսլանդիա)։
Սպորտային մարմնամարզության Իսլանդիայի վեցակի չեմպիոն է։ 1994 և 1995 թվականներին նույն ասպարեզում Եվրոպայի չեմպիոն է դարձել։ 1994 թվականին Աշխարհի մարմնամարզության չեմպիոնատում դարձել է արծաթե մեդալակիր սպորտային մարմնամարզություն սպորտաձևում։ Նույն թվականին դարձել է Իսլանդիայի տարվա մարզիկը ։
Որպես հեղինակ գրող ստեղծել է «Lazy Town» գիրքը, որի հիման վրա էլ նկարահանվել է համանուն սերիալը։ Մագնուսը նկարահանվել է այդ ֆիլմում Սպորտակուս սուպերհերոսի դերով և բոլոր ակրոբատիկ հնարքները անձամբ է կատարել։
Անձնական կյանք
Մագնուս Սկևինգը ամուսնացած է Ռագնհեյդուր Մելստեդի հետ։ Նրանք ունեն 2 երեխաներ և նույնքան էլ թոռներ։ Մագնուսի արտաամուսնական կապից կա ևս մեկ երեխա՝ աղջիկ։ Ինքն անձամբ ունի ավագ քույր և կրտսեր եղբայր։ Ներկայումս Մագնուսը կնոջ հետ ապրում է իսլանդական Սելտյարնարես քաղաքում։
Ծանոթագրություններ
Կատեգորիա:1964 ծնունդներ Կատեգորիա:Իսլանդացի դերասաններ Կատեգորիա:Ռեյկյավիկ քաղաքում ծնվածներ Կատեգորիա:Իսլանդացի գրողներ Կատեգորիա:Իսլանդացի պրոդյուսերներ Կատեգորիա:Ռեժիսորներ Կատեգորիա:Սցենարիստներ
Ցեզիումի սուլֆատ
Ցեզիումի սուլֆատ, անօրգանական միացություն, ցեզիումի և ծծմբական թթվի աղը՝ Cs2SO4 բանաձևով։
Ֆիզիկական հատկություններ
Ցեզիումի սուլֆատը հանդես է գալիս անգույն բյուրեղների ձևով, տարածական կառուցվածքը՝ P nam, a = 0,822 նմ, b = 1,092 նմ, c = 0,624 նմ, Z = 4։ 647 °C-ից բարձր ջերմաստիճաններում անցնում է վեցանկյուն կառուցվածքի։ Սկսած 1400 °C ջերմաստիճանից էապես քիմիական կազմը չի փոփոխվում։
Լավ է լուծվում ջրում, սակայն հիդրոլիզի չի ենթարկվում, բյուրեղահիդրատներ չի առաջացնում։ Չի լուծվում էթանոլում և ացետոնում։
Աղաթթվի հետ առաջացնում է 5Cs2SO4•4HCl բաղադրությամբ սոլվատներ․
Ծանոթագրություններ
Կատեգորիա:Անօրգանական միացություններ Կատեգորիա:Ցեզիումի միացություններ
Շամպիան
Շամպիան (Champien), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 292 մարդ, բնակչության խտությունը` 33.30 մարդ/կմ²։ Բնակավայրը զբաղեցնում է 8.77 կմ² տարածք։
Աշխարհագրություն
Գտնվում է Փարիզ քաղաքից 105 կմ հյուսիս, Ամյեն քաղաքից 50 կմ հարավ-արևելք։
Տնտեսություն
2010 թվականին ուներ 207 աշխատունակ (15-64 տարեկան) բնակիչ, որոնցից ակտիվ էին 151-ը, իսկ ոչ ակտիվները` 56։ Ակտիվության ցուցանիշը կազմում է 72,9 %։ 151 աշխատունակ մարդկանցից աշխատել է 140 անձ (77 տղամարդ և 63 կին)։ Գործազուրկ են եղել 11 անձ (5 տղամարդ և 6 կին)։ 56 անաշխատունակներից 25-ը եղել են աշակերտներ կամ ուսանողներ, 15-ը` թոշակառուներ, իսկ 16-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սուխոդոլսկ (Ազովի շրջան)
Սուխոդոլսկ (Суходольск), ավան Ռուսաստանի Դաշնության Ռոստովի մարզի Ազովի շրջանում։ Մտնում է Սամարսկովո գյուղական համայնքի կազմի մեջ։
Որակավորում
Որակավորում, աշխատողի մասնագիտական (պրոֆեսիոնալ) պատրաստվածության աստիճանն ու տեսակը, որոշակի աշխատանք կատարելու համար անհրաժեշտ գիտելիքների, կարողությունների և հմտության առկայությունը։ Արտահայտվում է աշխատողին տարիֆային կարգ շնորհելով, որը վկայում է աշխատանքի տվյալ ամբողջությունը կատարելու նրա պիտանելիությունը։
Սուխոդոլսկ (Ազովի շրջան)
Կատեգորիա:Ռոստովի մարզի Ազովի շրջանի բնակավայրեր
Որակավորում
Որակավորման ցուցանիշ, տարակարգից բացի, կարող են լինել նաև կատեգորիան, դիպլոմը, կոչումը, գիտական աստիճանը։ Որոշակի աշխատանքի բնութագիրը, որը սահմանվում է կախված դրա բարդությունից, ճշգրտությունից և պատասխանատվությունից։
Կատեգորիա:Աշխատանք
Վեստմինստերյան ստատուտ (1931)
Վեստմինստերյան ստատուտ, անգլիական պառլամենտի ակտը (1931 թվականի դեկտեմբերի 11-ին), որով սահմանվել են դոմինիոնների իրավական դրությունն և փոխհարաբերությունները Մեծ Բրիտանիայի հետ։ Իրավաբանական ուժ է տվել ներքին ու արտաքին գործերում դոմինիոնների ինքնուրույնության և Մեծ Բրիտանիայի հետ նրանց իրավահավասարության մասին 1926 թվականի և 1930 թվականի կայսերական կոնֆերանսների որոշումներին։ Ամրապնդելով դոմինիոնների սուվերենությունը՝ Վեստմինստերյան ստատուտ մատնանշել է, որ առանց նրանց համաձայնության Մեծ Բրիտանիայի օրենքները, դոմինիռններում չեն կարող կիրառվել։ Վեստմինստերյան ստատուտով վերացվել է նաև այն կարգը, ըստ որի դոմինիոնում հրատարակված օրենքը ճանաչվում էր անվավեր, եթե հակասում էր Մեծ Բրիտանիայի օրենքին։ Վեստմինստերյան ստատուտը վկայում էր դոմինիոնների տնտեսական և քաղաքական ինքնուրույնության աճը։